News Update: SocGen เปิดสถิติย้อนหลัง 150 ปี คำนวณตลาดหุ้นหลังวิกฤติ ชี้ S&P 500 มีโอกาสร่วงอีก 24% - FINNOMENA
SocGen วาณิชธนกิจสัญชาติฝรั่งเศส เปิดเผยรายงานการศึกษาสถิติย้อนหลัง 150 ปี ตลาดหุ้นสหรัฐฯ พบว่า ดัชนี S&P 500 อาจร่วงอีก 24% ภายในสิ้นปีนี้
24 มิ.ย. 2565

SocGen วาณิชธนกิจสัญชาติฝรั่งเศส เปิดเผยรายงานการศึกษาสถิติย้อนหลัง 150 ปี ตลาดหุ้นสหรัฐฯ พบว่า ดัชนี S&P 500 อาจร่วงอีก 24% ภายในสิ้นปีนี้
Societe Generale หรือ SocGen ได้ศึกษาภาวะตลาด หลังเหตุการณ์วิกฤติการเงินตั้งแต่ปี 1870 โดยใช้การวิเคราะห์เชิงปริมาณ และไม่ได้นำปัจจัยด้านรายได้และการประเมินมูลค่ามารวมด้วย
ผลการศึกษาระบุว่า ภายใน 6 เดือนข้างหน้า มีโอกาสที่ดัชนี S&P 500 จะลงไปทำจุดต่ำสุด ที่ 2,900 จุด หรืออาจลงได้อีก 40% จากจุดสูงสุดเมื่อเดือน ม.ค.
ขณะที่ กรอบบนของการคำนวณ ดัชนี S&P 500 อาจลงไปทำจุดต่ำสุด ที่ 3,150 จุด หรือ -34% จากจุดสูงสุดในเดือน ม.ค.
Solomon Tadesse นักวิเคราะห์เชิงปริมาณระบุว่า จากการประเมินมูลค่าตลาดในปัจจุบัน พบว่าตลาดกำลังเกิดภาวะฟองสบู่เมื่อเทียบกับมูลค่าตลาดเมื่อเดือนมี.ค ปี 2020 โดยหลังภาวะวิกฤติตลาดต้องมีการปรับฐานให้ลึกจากราคาปัจจุบัน เพื่อไปสู่มูลค่าที่เหมาะสม
SocGen ระบุว่าดัชนี S&P 500 จะมีมูลค่าเหมาะสมที่ 3,020 จุด ตามสถิติตลาดหุ้นหลังภาวะวิกฤติ
ในวันพฤหัสบดีที่ผ่านมา (23 มิ.ย) ดัชนี S&P 500 ปิดที่ 3,796 จุด หลังจาก เจอโรม พาวเวลล์ ประธานธนาคารกลางสหรัฐฯกล่าวว่า มีความมุ่งมั่น “อย่างไม่มีเงื่อนไข” ในการลดเงินเฟ้อ
สำหรับปีนี้ ดัชนี S&P 500 ปรับตัวลงกว่า 20% ท่ามกลางความกังวลในภาวะเศรษฐกิจถดถอยเนื่องจากธนาคารกลางสหรัฐฯได้ขึ้นดอกเบี้ยเพื่อต่อสู้กับเงินเฟ้อ
อย่างไรก็ตาม ไม่ใช่ทุกคนจะสนับสนุนแนวคิดตลาดขาลง โดยนักวิเคราะห์จาก Oppenheimer ยังคงยืนยันสมติฐานที่เคยให้ไว้เมื่อ ม.ค. ระบุว่า ดัชนี S&P จะอยู่ที่ระดับ 5,330 จุด ภายในสิ้นปีนี้ ซึ่งสูงกว่าระดับดัชนีในปัจจุบันถึง 40%
ที่มา:https://www.bloomberg.com/news/articles/2022-06-23/s-p-500-may-be-24-from-nadir-150-years-of-market-history-shows?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
การลงทุน
ตลาดหุ้นสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA